open-index/open-wikipedia-markdown huggingface dataset:
Dan Ratushny

**Daniel Paul Ratushny** (s. 29. lokakuuta 1970 Nepean, ON, Kanada) on kanadalainen entinen jääkiekkopuolustaja ja olympiamitalisti. Hän pelasi rightilta.
## Ura
Ratushny pelasi Cornellin yliopistojoukkueessa vuoteen 1991 asti. Kauden 1991–92 hän edusti suurimmaksi osaksi myös Kanadan maajoukkuetta, mutta pelasi myös kaksi ottelua sveitsiläisessä EHC Oltenissa. Vuonna 1992 hän pelasi Albertvillen olympiakisoissa ja voitti hopeaa. Kaudella 1992–93 hän pelasi uransa ainoan NHL-ottelun Vancouver Canucksin riveissä ja sai siinä myös syöttöpisteen. Samalla kaudella hän voitti myös IHL:n mestaruuden, Turner Cupin.

Ratushny pelasi vuoteen 1999 asti IHL:ssä ja AHL:ssä, kunnes siirtyi kaudeksi 1999–00 Japaniin. Kaudella 2000–01 jääkiekon SM-liigajoukkue HPK hankki kesken kauden Ratushnyn riveihinsä. Hänet hankittiin joukkueeseen loukkaantumissuman aikana ja nousi liigan alivoimapelaajien eliittiin. Ratushny oli myös erinomainen luistelija.

HPK:n jälkeen Ratushny pelasi vielä kauden 2002–03 Isossa-Britanniassa ja hän lopetti uransa vuonna 2006 Ruotsin jääkiekon I-divisioonassa pelanneessa IK Panternissa.
## Lähteet
KSM

**KSM** on losangeleslainen tyttöbändi. Kesällä 2009 bändi esiintyi Demi Lovaton kiertueella. Bändi julkaisi debyyttialbuminsa *Read Between The Lines* syyskuussa 2009.
 Julkaisun yhteydessä iTunes-musiikkipalvelu nosti levyn nimibiisistä tehdyn sinkun viikon singleksi. 

## Jäsenet
* Shelby Cobra (laulu)
* Katie Cecil (kitara/laulu)
* Sophia Melon (bassokitara)
* Shea Padilla (kitara)
* Kate Cabebe (rummut)

## Lähteet
Meri (nimi)

**Meri** on suomalainen naisen etunimi.

Nimi johtuu todennäköisesti suomen sanasta *[[meri]]*. On kuitenkin arveltu, että sen käyttöön nimenä olisi vaikuttanut myös sitä äänteellisesti muistuttava Maria-nimen englantilainen muoto Mary.

Marraskuun 2025 loppuun mennessä nimi Meri on Digi- ja väestötietoviraston tietojen mukaan annettu 6&nbsp;251 naiselle ja muutamalle miehelle.

## Tunnettuja Meri-nimisiä

* Meri Damoiseaux (s. 2001), koripalloilija
* Meri Elo (1920–2000), yritysjohtaja ja kauppaneuvos
* Meri-Tuuli Elorinne, *Jippu*, laulaja, lauluntekijä ja evankelista
* Meri Englund (s. 1975), viulisti
* Meri Eskola (s. 1974), toimittaja ja kirjailija
* Meri Genetz (1885–1943), taidemaalari
* Meri Horsma, oik. *Tuuli Reijonen-Uibopuu* (1904–1987), kirjailija, kriitikko ja toimittaja
* Meri Hämäläinen (s. 2002), jalkapallomaalivahti
* Meri-Helmi Höynälä (s. 2001), salibandyn pelaaja
* Meri Ilmarinen (s. 1991), painonnostaja
* Meri Jokinen (s. 1996), salibandyn pelaaja
* Meri Juutilainen (s. 1912), näyttelijä
* Meri Koivusalo (s. 1964), lääkäri ja kansainvälisen terveyspolitiikan professori
* Meri Kuusisto (s. 1985), kirjailija
* Meri Lintulahti-Thomas, *Meri Lii* (s. 1946), televisioesiintyjä, elokuvanäyttelijä ja yritysjohtaja
* Meri Louhos (s. 1927), pianisti ja pianopedagogi
* Meri Luttinen (s. 1987), kirjailija
* Meri Luukkanen, näyttelijä ja juontaja
* Meri Maijala (s. 1983), ampumahiihtäjä
* Meri Mort (s. 1981), kirjailija, kuvittaja, joogaopettaja ja yrittäjä
* Meri-Maari Mäkinen (s. 1992), vammaisuimari 
* Meri Nenonen (s. 1973), näyttelijä ja tanssija
* Meri-Maija Näykki (s. 1991), sirkus- ja teatteriohjaaja ja performanssitaiteilija
* Meri-Anna Paloniemi, ent. *Hintsala* (s. 1983), teologian tohtori, lestadiolaisuuden tutkija ja kirjailija
* Meri Rantanen (s. 1993), kestävyysjuoksija
* Meri-Tuulia Reponen (s. 1994), jalkapalloilija
* Meri Roini (1872–1951), näyttelijä
* Meri Stén (1901–1985), näytelmäkirjailija
* Meri Toppelius (1863–1896), amerikansuomalainen pedagogi
* Meri Utrio (1919–2004), toimittaja ja kääntäjä
* Meri Vahtera (s. 1985), salibandyn pelaaja ja laulaja
* Meri Valkama (s. 1980), tutkiva journalisti, kirjailija ja viestinnän asiantuntija
* Meri Vennamo (s. 1947), toimittaja, elokuvaohjaaja ja käsikirjoittaja
* Meri Virta, o.s. *Holopainen* (s. 1983), ääninäyttelijä, laulaja, säveltäjä ja sanoittaja
* Meri-Tuuli Väntsi, o.s. *Lindström* (s. 1980), juontaja ja ruokakirjailija

## Lähteet
San Andrés (saari)

**San Andrés** () on Kolumbialle kuuluva korallisaari, joka sijaitsee Karibianmeressä, Nicaraguan rannikon edustalla. Saari on vain 11 kilometriä pitkä, mutta se on erittäin suosittu matkailukohde Kolumbiassa. Matkailu on keskittynyt etenkin saaren pohjoispäähän San Andrésin kaupunkiin.

San Andrés muodostaa Providencian ja Santa Catalinan saarten kanssa departementin. Vuoden 2005 väestönlaskennan mukaan saarella asui yli 55&nbsp;000 ihmistä.

Ainoat saarella tavatut, sen luontaiseen eläimistöön kuuluvat maalla elävät nisäkäslajit ovat lepakoihin kuuluvat jamaikanhedelmäleikko (*Artibeus jamaicensis*, nimistötoimikunnan ehdottama uusi suom. nimi on jamaikanhankko) ja sukashännäkkö (*Molossus molossus*). Myös koko San Andrésin saaristossa, joka käsittää San Andrésin, Providencian ja Santa Catalinan lisäksi joukon atollisaaria, ainoat luontaiset maalla elävät nisäkäslajit ovat lepakoita. Merinisäkkäitä, kuten valaita, tavataan lisäksi saaristossa ajoittain aivan rantojen tuntumassakin.

## Lähteet
* 

### Viitteet

## Aiheesta muualla
Kerttuli

**Kerttuli** voi tarkoittaa seuraavia:

* kerttulit (*Parulidae*), lintuheimo
* kerttulit (*Parula*), kerttulien heimoon kuuluva suku
* Kerttuli, naisen etunimi
* *Kerttuli*, Kerttulinmäen ympäristössä sijaitseva epävirallinen alue Turun I kaupunginosassa Hämeenkadun ja Kupittaanpuiston välissä
Saw Maung

**Saw Maung** (; joulukuu 1928 – 24. heinäkuuta 1997) oli Myanmarin pääministeri vuosina 1988–1992.

Saw Maung liittyi armeijaan 1949, yleni prikaatikenraaliksi 1976 ja sotavoimien komentajaksi 1983. Saw Maung oli Burman sosialistisen ohjelman puolueen (BSPP) korkea-arvoinen jäsen jo Ne Winin aikana ja näin toi jatkuvuutta vuoden 1988 vallanvaihdoksiin.

Saw Maung oli armeijan henkilöstöpäällikkö ja puolustusministeri Sein Lwinin lyhyessä hallinnossa. Hänestä tuli sotilashallinnon johtaja vallankaappauksessa 18. syyskuuta 1988. Hän johti maata juntan perustaman Valtion lain ja järjestyksen palauttamisneuvosto SLORC:n johtajana ja pääministerinä. 

SLORC järjesti vapaat vaalit vuonna 1990, mutta mitätöi ne häviönsä jälkeen. Saw Maungin sanotaan jättäneen paikkansa terveyssyistä 1992 Than Shwelle, joka oli kenraali ja BSPP:n jäsen jo Ne Winin aikana. Than Shwestä tuli sittemmin sotilashallinnon pitkäaikainen johtaja.

Saw Maung kuoli sydänkohtaukseen 68-vuotiaana vuonna 1997.

## Lähteet

*Burma Library Biography
*Burma Library Biography
Timo Honkela

**Timo Untamo Honkela** (4. elokuuta 1962 Kalajoki – 9. toukokuuta 2020 Helsinki) oli suomalainen tekoälytutkija.

Honkela toimi vuosina 2014–2018 digitaalisten aineistojen tutkimuksen määräaikaisena professorina Helsingin yliopistossa ja Kansalliskirjaston Digitointikeskuksessa Mikkelissä. Aiemmin hän toimi tutkijana Aalto-yliopiston tietojenkäsittelytieteen laitoksella, jossa hän johti laskennallisten kognitiivisten järjestelmien tutkimusryhmää. Hän oli kieliteknologian dosentti Helsingin yliopistossa ja tietämystekniikan (erityisesti tietoteoreettista, kognitiivista ja sosiaalista mallinnusta koskevassa vuorovaikutussuunnittelussa) dosentti Taideteollisen korkeakoulun medialaboratoriossa, jossa Honkela toimi virkaatekevänä professorina vuosina 1998–2000. Hän on kertonut omista opinto- ja työelämän kokemuksistaan yhteisblogissa 375 humanistia.

Honkelan 2017 ilmestyneen kirjan *Rauhankone* tekemisen ja julkaisemisen avuksi syntyi aikaisemmin samana vuonna kansanliike. Kirja sisältää Honkelan ajatuksia tekoälyn ja koneoppimisen valjastamisesta tuottamaan ihmisille hyvää.

Honkelalla diagnosoitiin 2014 parantumaton aivosyöpä.

Honkelalle myönnettiin 2018 Mensa-palkinto.

## Julkaisuja
* 

## Lähteet

## Aiheesta muualla
* 
*
San Andrés, Providencia y Santa Catalina

**San Andrés, Providencia y Santa Catalina** on saariryhmä Karibianmerellä ja yksi Kolumbian 32 departementista. Se sijaitsee 770&nbsp;km luoteeseen Kolumbian rannikolta, 850&nbsp;km lounaaseen Jamaikasta ja 240&nbsp;km itään Nicaraguasta. Nimensä mukaisesti saariryhmään luetaan San Andrés, Providencia ja Santa Catalina sekä muita pienempiä saaria.

Luontonsa ja kulttuurinsa puolesta saaret edustavat Karibiaa toisin kuin muu Kolumbia.

Vuoden 2005 väestönlaskennan mukaan departementissa asui lähes 60&nbsp;000 ihmistä, joista noin 55&nbsp;000 eli San Andrésilla.

Saarten asukkaat edustavat afrokolumbialaisia ja heistä käytetään usein nimitystä raizal. Saarelaiset puhuvat omaa paikallista kreolikieltään, joka yhdistelee englantia, espanjaa ja afrikkalaisia kieliä.

## Lähteet

## Aiheesta muualla
* Gobernación de San Andrés
Sananlaskuja

__NOTOC__
**Sananlaskuja** on rap-artisti Laiska Lepposen kolmas studioalbumi. Albumi julkaistiin Firma Recordsin kautta vuonna 2007.

## Kappaleet
# Intro
# Kemikaali karnevaali
# Dirty Hämpton (mukana Lasse K)
# Kulmien kundit
# Tuplaus
# Lämmintä ja kylmää (mukana Henkka)
# Doing My Thing By Dj.MF
# Duunarin kuiskaus
# Peruksena
# Carpe diem (mukana Julia Kawka)
# Rytmi
# Babylon
# Sananlaskuja
# Outro

## Aiheesta muualla
* ''Sananlaskuja'' discogs.com -sivustolla
Mohrin–Mascheronin lause

**Mohrin–Mascheronin lauseen** mukaan jokainen geometrinen konstruktio, joka voidaan tehdä harpin ja viivoittimen avulla, voidaan tehdä pelkästään harpin avulla. Tällöin suora katsotaan piirretyksi, kun tunnetaan sen kaksi pistettä. Tuloksen julkaisi tanskalainen matemaatikko Georg Mohr (1640–1697) vuonna 1672, mutta todistus täsmentyi vuonna 1928. Lauseen keksi myös italialainen Lorenzo Mascheroni (1750–1800) vuonna 1797.

Ponceletin–Steinerin lauseen mukaan kaikki geometriset konstruktiot, jotka voidaan tehdä harpin ja viivaimen avulla, voidaan tehdä muuten pelkällä viivaimella jos harppia saa kuitenkin käyttää yhden kerran.

## Lähteet
Ari Bergström

**Ari Olavi Bergström** on suomalainen muusikko, joka soittaa koskettimia ja toimii taustalaulajana Fröbelin Palikat -lastenmusiikkiyhtyeessä. Bergström on yksi yhtyeen perustajajäsenistä. Hän on koulutukseltaan lastentarhanopettaja sekä luokanopettaja ja toimii luokanopettajana Suutarilan ala-asteella musiikkiluokalla.
Putumayo (departementti)

**Putumayo** on yksi Kolumbian 32 departementista. Se sijaitsee Amazonin sademetsäalueella ja sitä reunustavat Nariñon, Caucan, Caquetán ja Amazonasin departementit sekä Perun tasavalta ja Ecuadorin tasavalta. Departementin hallinnollinen keskus on Mocoa. Departementin pinta-ala on 24&nbsp;885&nbsp;km² ja asukasluku 310&nbsp;132 henkilöä vuonna 2005.
## Kunnat

## Lähteet
One Night in Japan

**One Night in Japan** on Michael Jacksonin live-albumi, joka on äänitetty Jacksonin pitämästä konsertista Jokohamassa, Japanissa.

## Kappaleet

**CD1**
#Intro
#Wanna Be Startin' Somethin'
#Things I Do For You
#Off the Wall
#Human Nature
#Heartbreak Hotel (This Place Hotel)
#She's Out of My Life
#The Jackson 5 Medley: I Want You Back, The Love You Save, I'll Be There
#Rock with You 
#Lovely One

**CD2**
#Workin' Day and Night
#Beat It
#Billie Jean
#Shake Your Body (Down to the Ground)
#Thriller
#I Just Cant Stop Loving You
#Bad

## Lähteet
Eduardo de Valfierno

**Eduardo de Valfierno**, joka kutsui itseään Markiisiksi, oli argentiinalainen huijari, joka oletettavasti suunnitteli Mona Lisan ryöstön. Valfierno maksoi parille miehelle taulun varastamisesta Louvresta, mukaan lukien museon työntekijä Vincenzo Peruggia. 21. elokuuta 1911 Peruggia piilotti maalauksen takkinsa alle ja käveli pois museosta.

Ennen kuin ryöstö tapahtui, Valfierno antoi ranskalaiselle entisöijälle ja väärentäjälle Yves Chaudronille tehtäväksi valmistaa Mona Lisasta kuusi väärennöstä. Väärennökset lähetettiin tämän jälkeen valmiiksi eri puolille maailmaa, koska Valfierno tiesi, että Mona Lisan ryöstön jälkeen kopiot olisi vaikeampi salakuljettaa tullin ohi. Ryöstön jälkeen kopiot toimitettiin ostajille, joista jokainen luuli saaneensa aidon taulun, joka oli varastettu vain heitä varten. Koska Valfierno halusi vain myydä väärennökset, hänen tarvitsi vain saada aito Mona Lisa katoamaan eikä hän ottanut Peruggiaan yhteyttä enää ryöstön jälkeen. Lopulta Peruggia jäi kiinni yrittäessään myydä maalausta, ja se palautettiin Louvreen 1913.

Peruggia kielsi tuntevansa Valfiernoa, mutta myönsi tavanneensa tämän sattumalta Louvressa.

## Lähteet

## Aiheesta muualla
*El día que robaron La Gioconda
The Jacksons Live!

**The Jacksons Live!** on The Jacksons-yhtyeen live-albumi vuodelta 1981. 

## Kappaleet
#Can You Feel It
#Things I Do for You
#Off The Wall
#Ben
#This Place Hotel
#She's Out Of My Life
#Movie And Rap, Including Excerpts Of:
#Medley: I Want You Back/ ABC/ The Love You Save
#I'll Be There 
#Rock With You
#Lovely One 
#Working Day And Night
#Don't Stop 'Til You Get Enough
#Shake Your Body (Down To The Ground)
Ifa

**Ifa** tai **IFA** voi tarkoittaa seuraavia:

* IFA, *[[Industrieverband Fahrzeugbau]]*, Itä-Saksassa 1948–1956 toiminut autovalmistaja ja automerkki
* IFA Berlin, *[[Internationale Funkausstellung Berlin]]*, Berliinin kansainväliset radiomessut
* IFA Board, *International Football Association Board*, jalkapallon säännöistä päättävä kansainvälinen elin
* IFA, *International Fistball Association*, nyrkkipallon kattojärjestö
* Bilel Ifa (s. 1990), tunisialainen jalkapalloilija
* Ifá, länsiafrikkalainen uskonto ja ennustusjärjestelmä
The Jackson 5 in Japan

**The Jackson 5 in Japan** on The Jackson 5 -yhtyeen live-albumi, joka julkaistiin ainoastaan Japanissa vuonna 1973. Albumi julkaistiin Yhdysvalloissa vuonna 2004.

## Kappaleet
#Introduction/We're Gonna Have a Good Time
#Lookin' Through the Windows
#Got to Be There
#Medley: I Want You Back/ABC/The Love You Save
#Daddy's Home
#Superstition
#Ben
#Papa Was a Rollin' Stone
#That's How Love Goes
#Never Can Say Goodbye
#Ain't That Peculiar
#I Wanna Be Where You Are
The Stripped Mixes

**The Stripped Mixes** on yhdysvaltalaisen laulajan Michael Jacksonin neljäs remix-albumi. Se julkaistiin postuumisti Jacksonin kuoleman jälkeen heinäkuussa 2009. Albumi sisältää Jacksonin varhaisten sooloalbumien sekä hänen entisen yhtyeensä The Jackson 5:n kappaleita. Albumilta julkaistiin singlenä kappale ”I’ll Be There” (Minus Mix).

## Kappaleet
Miliband

**Miliband** on seuraavien henkilöiden sukunimi
* David Miliband (s. 1965), on brittiläinen poliitikko
* Ed Miliband (s. 1969), on brittiläinen poliitikko
Industrieverband Fahrzeugbau

**Industrieverband Fahrzeugbau** (**IFA**) oli itäsaksalainen vuosina 1948–1956 toiminut autovalmistaja. Ifa-autoja alettiin valmistaa sodan jälkeen kansallistetuissa, Itä-Saksan puolelle jääneissä BMW:n, DKW:n, Audin ja muiden yhtiöiden entisissä tehtaissa. 

Ifan automallit pohjautuivat pitkälti ennen sotaa suunniteltuihin ajoneuvoihin. Ifan valmistuspaikkakuntia oli Chemnitz, Zwickau ja Eisenach.

Helsingin autonäyttelyssä 1953 esiteltiin kaksitahtinen Ifa F9, jonka kanssa hyvin samannäköistä DKW-autoa myytiin myös Suomessa. Kun länsiauto DKW maksoi noin 600 000 markkaa, Ifa F9 maksoi aluksi vain 390 000 mk.

Ifaa toi Suomeen ainakin Oy Rego Ab.

## Lähteet

## Aiheesta muualla
Sucre (departementti)

**Sucre** on yksi Kolumbian 32 departementista. Se sijaitsee Luoteis-Kolumbiassa Karibianmeren rannalla ja sitä reunustavat Bolívarin ja Córdoban departementit. Departementti perustettiin 18. elokuuta 1966 ja se sai nimensä Antonio José de Sucren mukaan. Departementin hallinnollinen keskus on Sincelejo. Departementin pinta-ala on 10&nbsp;917&nbsp;km² ja asukasluku 772&nbsp;010 asukasta vuonna 2005.

## Lähteet
Robert Smith (täsmennyssivu)

**Robert Smith** tai **Bob Smith** voi tarkoittaa muun muassa seuraavia henkilöitä:

* Robert ”Bobby” Smith, kanadalainen entinen jääkiekkoilija.
* Robert Holbrook Smith, yhdysvaltalainen lääkäri ja AA:n perustaja.
* Robert Smith, The Curen vokalisti, kitaristi ja laulunkirjoittaja.
* Robert Smith, Yhdysvaltain ulkoministeri 1809–1811.
Hey Joe

**Hey Joe** on yhdysvaltalainen musiikkikappale, jonka ensimmäisen tunnetun levytyksen teki The Leaves -yhtye vuonna 1965.

Kappale oli myös Jimi Hendrix Experiencen ensimmäisen singlen A-puoli. Levy julkaistiin Englannissa joulukuussa 1966. Kääntöpuolen kappale oli nimeltään "Stone Free". Single julkaistiin Polydorin kustantamana sen jälkeen kun levy-yhtiö Decca oli  tehnyt selväksi, ettei ollut kiinnostunut Hendrixin musiikista. Single nousi brittilistoilla kuudenneksi alkuvuodesta 1967.

## Laulu ja sen lyriikka

"Hey Joe" oli yhdysvaltalaisen Tim Rosen esittämänä tullut tutuksi Lontoon underground-piireissä, mutta varsinaiseksi hitiksi se nousi Jimi Hendrixin tulkitsemana. Laulu kertoo intohimorikoksen tehneestä miehestä, joka viimeisessä säkeistössä pakenee Meksikoon lain ulottumattomiin. Hendrix laulaa laulun kahdella eri äänellä tulkiten sekä Joen että kysyjän osuudet.

Laulun alkuperä on epäselvä. Vaikka kalifornialainen folklaulaja Billy Roberts on useissa lähteissä merkitty "Hey Joen" säveltäjäksi niin todellisuudessa kysymyksessä lienee vanha kansanlaulu, jonka sanat ovat muokkautuneet vuosikymmenien varrella. Laulu kuului monien  yhdysvaltalaisten yhtyeiden keikkaohjelmistoon jo vuosina 1965–66, näistä kuuluisimmat The Byrds ja Love, joista molemmat myös levyttivät "Hey Joen". Huomattavasti tuntemattomampi The Leaves nosti vuonna 1966 oman versionsa laulusta Billboardin singlelistoille sijaluvulle 31.  Kaikkiaan "Hey Joesta" on tehty lukematon määrä cover-versioita.

## Lähteet
Ampumahiihdon maailmancup 2009–2010

**Ampumahiihdon maailmancup 2009–2010** alkoi Östersundissa 2. joulukuuta 2009 ja päättyi Hanty-Mansijskissa 28. maaliskuuta 2010.

## Kilpailukalenteri

## Naiset
### Tulokset

### Maailmancupin loppupisteet

### Viestit

## Miehet
### Tulokset

### Maailmancupin loppupisteet

### Viestit

## Sekaviestit

## Lähteet
Boogie

**Boogie** on The Jackson 5 -yhtyeen kokoelma-albumi, joka julkaistiin vuonna 1979. Kappaleet Love's Gone Bad, I Ain't Gonna Eat My Heart Out Anymore, I Was Made To Love Her, One Day I'll Marry You, Oh, I've Been Blessed, Penny Arcade ja Just Because I Love You olivat ennen julkaisemattomia, kun taas kappaleet ABC, Never Can Say Goodbye ja Danching Machine olivat vaihtoehtoisia versioita kappaleiden alkuperäisistä versioista. Vuonna 2004 albumi julkaistiin CD:lle yhdessä *[[Joyful Jukebox Music]]* -albumin kanssa.

## Kappalelista
**LP** (1979)
**Puoli 1**
#Love's Gone Bad 
#I Ain't Gonna Eat My Heart Out Anymore
#ABC
#I Was Made To Love Her
#One Day I'll Marry You

**Puoli 2**
#Never Can Say Goodbye
#Oh, I've Been Blessed
#Penny Arcade
#Just Because I Love You
#Dancing Machine

**CD** (2004)
#Joyful Jukebox Music
#Window Shopping
#You're My Best Friend, My Love
#Love Is The Thing You Need
#The Eternal Light
#Pride And Joy
#Through Thick And Thin
#We're Here To Entertain You
#Make Tonight All Mine
#We're Gonna Change Our Style
#Love's Gone Bad
#I Ain't Gonna Eat Out My Heart Anymore
#ABC
#I Was Made To Love Her
#One Day I'll Marry You
#Never Can Say Goodbye
#Oh, I've Been Bless'd
#Penny Arcade
#Just Because I Love You
#Dancing Machine
#Hum Along And Dance
Bernhard Christian Schleep

**Bernhard Christian Schleep** (4. huhtikuuta 1768 – 27. toukokuuta 1838) oli saksalainen luonnontutkija ja eläintieteilijä.

Schleep vaikutti Schleswigissä ja julkaisi muutamia eläintieteellisiä kirjoituksia.

## Kirjoituksia
* *Einige zoologische Bemerkungen* (1824)
* *Sonderbare Abweichung bey Pleuronectes maximus Linn.* (1829)
* *Pleuronectes platessa, eine Farben-Varietät* (1829)
* *Anser medius* (1829).

## Lähteet
*UrMEL
Musta taide

**Musta Taide** on kirjankustantamo, joka on erikoistunut suomalaisen valokuvataiteen julkaisemiseen. I. K. Inha sanoi valokuvausta mustaksi taiteeksi, ja yrityksen nimi on peräisin siitä. Yritys aloitti julkaisutoiminnan vuonna 1990.

Aiemmin lehtenä ilmestyneellä Mustalla Taiteella on julkaisusarja, jossa ilmestyy vuosittain 4&ndash;5 julkaisua, ja lisäksi sen ohjelmassa on teoksia, jotka ovat myynnissä kirjakaupoissa. Se on julkaissut muun muassa Pentti Sammallahden ja Caj Bremerin kirjoja.

Musta Taide on saanut kustantamona Suomen Taideyhdistyksen kirjallisuuspalkinnon 2008. 

Vuonna 2012 Musta Taide siirtyi Aalto-yliopistolle osaksi Aalto Arts Booksia, ja vuonna 2016 se siirtyi Maahenki-kustantamolle.

## Lähteet

## Aiheesta muualla
*Mustataide.fi
Roberto Micheletti

**Roberto Micheletti Baín** (s. 13. elokuuta 1943 El Progreso) on hondurasilainen poliitikko. Hän edustaa Partido Liberal -puoluetta ja hän oli kongressin puhemies 2006–2009. Manuel Zelayan vallasta syösseen vallankaappauksen jälkeen kongressi asetti hänet maan presidentiksi. Micheletti luopui asemastaan kun normaaliin aikaa pidetyt vaalit voittanut Porfirio Lobo astui virkaansa tammikuussa 2010. Tämän jälkeen Micheletti nimitettiin kongressin ”elinikäiseksi jäseneksi”, mitä takaa hänelle syytesuojan.

## Lähteet
Jesca Muyingo

**Jesca Muyingo** (s. 1975) on suomalainen toimittaja, joka on työskennellyt uutistoimittajana Yleisradion ja Nelosen televisiouutisissa.

## Ura

Muyingo on koulutukseltaan valtiotieteiden maisteri. Hän on opiskellut Helsingin, Lontoon, Johns Hopkinsin ja Harvardin yliopistoissa. Hän on ollut kansainvälisissä tehtävissä Yhdistyneissä kansakunnissa Liberian YK-radion päällikkönä, BBC Worldin uutistoimituksessa ja pankkialalla Credit Suisse -finanssipalvelukonsernissa. Muyingo on toiminut kansainvälisen kehitysyhteistyöjärjestö Planin Suomen hallituksessa.

Muyingo oli SDP:n ehdokkaana Uudenmaan vaalipiirissä vuoden 2011 eduskuntavaaleissa.

## Yksityiselämä

Muyingo on suomalaisugandalainen.

## Lähteet

## Aiheesta muualla

*
Joyful Jukebox Music

**Joyful Jukebox Music** julkaistiin sen jälkeen, kun The Jackson 5 jätti Motown Recordsin ja siirtyi Epic Recordsille vuonna 1976. Motown Recordsilla ollessaan yhtye työskenteli ahkerasti ja äänitti kymmeniä kappaleita per albumi. Albumin kappaleet on äänitetty marraskuu 1972 - helmikuu 1975 välisenä aikana, jolloin yhtye äänitti ja julkaisi albumit Skywriter, G.I.T.: Get It Together, Dancing Machine ja Moving Violation. Vuonna 2004 Hip-O Select julkaisi albumin yhdessä vuonna 1979 julkaistun Boogie -albumin kanssa ensimmäistä kertaa CD:lle. 

## Kappalelista

## Arvostelut
* Allmusic 

## Aiheesta muualla
*discogs.com
Holger Badstuber

**Holger Badstuber** (s. 13. maaliskuuta 1989 Memmingen, Baijeri, Saksa) on saksalainen jalkapalloilija, joka pelasi kotimaassaan pitkään Bayern Münchenissä sekä sen jälkeen Schalke 04:ssä lainalla ja VfB Stuttgartissa. Vuonna 2021 hän pelasi vielä sveitsiläisessä FC Luzernissa. Hän on pelipaikaltaan puolustaja.

Badstuber on pelannut Saksan nuorten maajoukkueissa ja sen jälkeen 31 ottelua miesten maajoukkueessa vuosina 2010–2015. MM-kilpailuissa 2010, joissa Saksa saavutti pronssia, hän pelasi avauskokoonpanossa kaksi ensimmäistä ottelua mutta jäi sen jälkeen ilman peliaikaa. EM-kilpailuissa 2012, joissa Saksa ylsi välieriin, Badstuber pelasi täydet minuutit joukkueensa kaikissa viidessä ottelussa.

## Lähteet
Satu Sirkiä

**Satu Sirkiä** on suomalainen televisiopersoona, joka työskenteli ''Nelosen uutisissa'' uutisankkurina ja toimittajana vuodesta 2000 alkaen vuoteen 2012 asti. Koulutukseltaan Sirkiä on valtiotieteiden maisteri. Hän on valmistunut Helsingin yliopistosta vuonna 2000. Ennen siirtymistään pääankkurin tehtävään Sirkiä työskenteli *Nelosen uutisissa* muun muassa lääketiedetoimittajana. Sirkiä on työskennellyt myös MTV3-kanavalla *[[Huomenta Suomi]]* -ohjelmassa ja Radio Novassa.

Huhtikuusta 2012 elokuuhun 2013 Sirkiä työskenteli viestintäkonsulttina SEK Public -viestintätoimistossa. Nykyisin Sirkiä työskentelee toimitussihteerinä Ylen *[[Puoli seitsemän]]* -ohjelmassa.

## Lähteet
The Boppers

**The Boppers** on ruotsalainen vuonna 1977 perustettu Rock`n`Roll/Doo wop -yhtye jonka musiikkityylissä soi myös Rockabilly. The Boppers aloitti autotallibändinä Tukholman esikaupunkialueilla ja on konsertoinut ja levyttänyt siitä lähtien. Heidän omalla autenttisella äänellään ja puhtailla harmonioilla on myyty yli 2 miljoonaa äänitettä ja tuhansia konsertteja Skandinaviassa, Euroopassa ja Japanissa. 1980-luvulla Suomessakin suosioita saanut The Boppers on yksi menestyneimmistä nykypäivän Doo wop -yhtyeistä.

Alkuperäisen kokoonpanon muodostivat Ingemar Wallén, Ville Wallén, Peter Jezewski, Michel Jezewski, Mats Lagerwall ja Lasse Westerberg.

## Nykyiset jäsenet
* Matte Lagerwall – laulu, kitara (1977 - )
* Ingmar Wallén – laulu, kitara (1977 - )
* Kenneth Björnlund – rummut
* Surjo Benigh – kontrabasso (1994 - )
* Gaffa Karlsson – piano, lapsteel (1999 - )
* Jocke Svalberg – urut 

## Aiheesta muualla
* Yhtyeen kotisivu
Eiler Theodor Lehn Schiøler

**Eiler Theodor Lehn Schiøler** (30. lokakuuta 1874 Frederiksberg, Tanska – 13. elokuuta 1929 Frederiksberg) oli tanskalainen pankkiiri ja lintutieteilijä.

Tohtori Lehn Schiølerin vanhemmat olivat Lauritz Eiler Theodor Schiøler (1835–1908) ja Augusta Thalia Petrea Lehn (1836–1901). Hän avioitui Ellen Dorthea Plumin kanssa.

Lehn Schiøler toimi pankkiirina ja Skandinavisk-Amerikansk Petroleums A/S-yhtiössä. Hän oli myös huomattava amatöörilintutieteilijä, jolla oli 25&nbsp;000 länsipalearktisen linnun kokoelma, johon kuului myös luita ja munia. Vuonna 1925 hän teki tieteellisen tutkimusretken Grönlannin länsirannikolle. Hän lahjoitti kokoelmansa ja lintutieteellisen kirjastonsa museolle.

Lehn Schiølerin ja taiteilija Johannes Larsenin suurteos, *Danmarks fugle*, jäi keskeneräiseksi Schiølerin kuoltua.

Lehn Schiøler nimesi selkälokin lounaisskandinaavisen alalajin *intermedius* (Dansk Ornithologisk Forenings Tidskrift Nr. 16 (1922)).

## Lähteet
Rainer Adrion

**Rainer Adrion** (s. 10. joulukuuta 1953) on saksalainen jalkapallovalmentaja ja entinen puolustaja. 
Hänen poikansa Benjamin on myös jalkapalloilija.

## Ura pelaajana

Adrion pelasi omalla aktiiviurallaan puolustajana esiintyen Bundesliigatasolla 22 ottelussa VfB Stuttgartissa. Hän aloitti uransa 1971 pienessä FV Zuffenhausenissa, jossa myös lopetti 34-vuotiaana heinäkuussa 1988. Uran suurimmiksi saavutuksiksi jäivät Baden-Württembergin aluecupin kaksi voittoa ja Bundesliigan kolmossija kaudelta 1980/81.

### Meriitit pelaajana

* WFV-Cup (2): 1974, 1980

## Ura valmentajana

Adrion aloitti valmennusuransa FV Zuffenhausenin pelaajavalmentajana 1985 ja lopetettuaan pelaamisen hän siirtyi 1988 SpVgg 07 Ludwigsburgin päävalmentajaksi. Kolme vuotta myöhemmin hän siirtyi SpVgg Unterhachingin peräsimeen ja luotsasi seuran Bayernligan voittoon 1991/92 ja nousuun 2. Bundesliigaan. Visiitti toiseksi korkeimmalla sarjatasolla jäi kuitenkin yhden kauden mittaiseksi Unterhachingin pudottua kuuden muun seuran kanssa.

Seuraavat vuodet Adrion valmensi alempien sarjatasojen seuroja, kunnes siirtyi 1996 VfB Stuttgartiin Joachim Löwin apuvalmentajaksi. Kaksikko johdatti Stuttgartin kahdesti neljänneksi Bundesliigassa. Tammikuussa 1999 Adrion nousi Stuttgartin päävalmentajaksi Winfried Schäferin potkujen jälkeen. Toukokuun alussa Adrion sai tehdä tilaa Ralf Rangnickille, joten pesti jäi neljään kuukauteen. Hän jatkoi kuitenkin uraansa Stuttgartin organisaatiossa luotsaten kaksi seuraavaa vuotta kakkosjoukkuetta.

Vuonna 2001 Adrion palasi Unterhachingiin yhdeksi kaudeksi. Vuonna 2003 hän toimi lyhyen aikaa Stuttgarter Kickersin päävalmentajana ja palasi 2004 takaisin Stuttgartin II-joukkueen valmentajaksi. Heinäkuussa 2009 hänestä tuli tuoreen Euroopan mestari Saksan alle 21-vuotiaiden maajoukkueen uusi päävalmentaja.  Adrion ei onnistunut luotsaamaan ikäluokan Euroopan mestaruutta puolustanutta Saksaa EM-kisoihin 2011. Helmikuussa 2011 Saksan jalkapalloliitto kuitenkin allekirjoitti Adrionin kanssa kaksivuotisen jatkosopimuksen, joka kattaa EM2013-projektin.  Saksan nuorten heikot esitykset Adrionin alaisuudessa jatkuivat myös alle 21-vuotiaiden EM-kisoissa 2013. Saksa selvisi lopputurnaukseen, mutta lohkovaiheessa se hävisi Alankomaille ja Espanjalle. Lohkon viimeisen ottelun voitto Venäjästä ei enää pelastanut Saksaa, jonka turnaus loppui jo lohkovaiheeseen. Kisojen jälkeen Adrion sai potkut tehtävästään. Hrubesch neuer Trainer der U 21-Nationalmannschaft

### Meriitit valmentajana

* Bayernliga: 1992

## Lähteet
Aude (joki)

**Aude** () on joki Lounais-Ranskassa. Se saa alkunsa Pyreneiden vuoristosta ja virtaa Carcassonneen, saavuttaen Välimeren lähellä Narbonnea. Joki on kulkukelpoinen lautalla tai kanootilla melkein koko pituudeltaan.

Joki on antanut nimensä Auden departementille.

## Sivujoet
*Galbe
*Bruyante
*Aiguette
*Rébenty
*Sals
*Sou
*Orbieu

## Paikkoja joen varrella
*Pyrénées-Orientales: Matemale, Formiguères
*Aude: Axat, Quillan, Couiza, Limoux, Carcassonne

## Lähteet
*http://www.geoportail.fr 
*The Aude at the Sandre database

## Aiheesta muualla
Tim Burke

**Timothy ”Tim” Burke** (s. 3. helmikuuta 1982 Paul Smiths, Yhdysvallat) on yhdysvaltalainen uransa lopettanut ampumahiihtäjä. Hän asuu Lake Placidissa ja edusti Lake Placid Biathlon -seuraa. Hän aloitti ampumahiihdon vuonna 1997 ja lopetti keväällä 2018.

Burke kilpaili aikuisten arvokilpailuissa ensimmäisen kerran Oberhofin MM-kilpailuissa 2004. Antholzin MM-kilpailuissa 2007 hän sijoittui normaalimatkalla seitsemänneksi. Seuraavana vuonna hän oli Östersundin MM-kilpailuissa pikamatkalla yhdeksäs ja takaa-ajossa kymmenes. Pyeongchangin MM-kisoissa 2009 hän sijoittui pikamatkalla 11:nneksi ja normaalimatkalla 14:nneksi. Vancouverin olympialaisissa 2010 hän oli yhteislähtökilpailussa 18:s. Hanti-Mansijskin MM-kilpailuissa 2011 hän kuului kuudenneksi sijoittuneeseen Yhdysvaltojen viestijoukkueeseen. Ruhpoldingin MM-kilpailuissa 2012 hän oli pikakilpailussa kymmenes. Nové Měston MM-kilpailuissa 2013 hän sai hopeaa normaalimatkalla ammuttuaan ainoan sakkominuuttinsa viimeisellä ampumapaikalla. Sotšin olympialaisissa 2014 hän sijoittui sprintissä 19:nneksi ja viestissä kahdeksanneksi. Kontiolahden MM-kilpailuissa 2015 hän oli yhteislähdössä neljästoista ja sprintissä viidestoista. Oslon MM-kilpailuissa 2016 hän sijoittui yhteislähdössä 12:nneksi ja sprintissä 14:nneksi. Pyeongchangin olympialaisissa 2018 hän oli takaa-ajossa seitsemästoista ja miesten viestissä kuudes.

Burke sijoittui maailmancupissa ensimmäisen kerran kymmenen parhaan joukkoon oltuaan kymmenes Hochfilzenin pikamatkalla kaudella 2006–2007. Ensimmäisen palkintosijansa hän sai oltuaan toinen Östersundin normaalimatkalla kaudella 2009–2010. Kaksi päivää myöhemmin hän sijoittui samassa kaupungissa pikamatkalla kolmanneksi. Myöhemmin samalla kaudella hän oli toinen Oberhofin yhteislähtökilpailussa. Kaudella 2012–2013 hän sijoittui Pokljukan yhteislähtökilpailussa kolmanneksi. Maailmancupin kokonaiskilpailussa hän oli kymmenes, normaalimatkan ja yhteislähdön cupeissa kolmas. Kaudella 2013–2014 hän sijoittui Östersundin pikamatkalla kolmanneksi ja yhteislähtöcupissa jälleen kolmanneksi.

Burke on naimisissa saksalaisen ampumahiihtäjän Andrea Henkelin kanssa.

## Lähteet
Kerttu Kotakorpi

**Kerttu Kotakorpi** (s. 3. syyskuuta 1987 Vaasa) on suomalainen meteorologi ja tietokirjailija. Kotakorpi opiskeli meteorologiaa Helsingin yliopistossa ja valmistui filosofian maisteriksi Helsingin yliopiston fysiikan laitokselta vuonna 2013. Hänen pro gradu -työnsä aiheena oli *Sään vaikutus pelastuslaitoksia kuormittavissa tilanteissa*. 

Kotakorpi toimi Nelosen meteorologina 27. kesäkuuta 2008 – 2. helmikuuta 2012 ja siirtyi Yleisradioon vastaavaan tehtävään 16. helmikuuta 2012.

Kotakorpi ennusti säätä viimeisen kerran television uutislähetyksessä maaliskuussa 2023 ja alkoi sitten tehdä omaa tv-sarjaansa Ylelle. Hänen ja Markku Sipin yhteisen tv-sarjan *Kerttu ja Markku – Toivoa etsimässä* esitykset TV1:ssä alkoivat elokuun lopulla 2024. Samoihin aikoihin Kotakorpi ilmoitti siirtyvänsä kokonaan Ylen luontotoimitukseen.

Kotakorpi harrastaa juoksemista, uintia, lintujen havainnointia ja kuntosalilla käymistä.

## Teoksia
* 
*  (äänikirja)

## Lähteet
Jeremy Teela

**Jeremy Teela** (s. 28. marraskuuta 1976 Seattle, Yhdysvallat) on yhdysvaltalainen ampumahiihtäjä. Hän asuu Heber Cityssä, Utahissa. Hän aloitti ampumahiihdon vuonna 1993 ja on kuulunut maajoukkueeseen vuodesta 1997 lähtien.

Teela kilpaili arvokilpailuissa ensimmäisen kerran Brezno-Osrblien MM-kilpailuissa 1997. Hän sijoittui Pokljukan MM-kisoissa 2001 pikamatkalla (10&nbsp;km) yhdeksänneksi ja takaa-ajokilpailussa 20:nneksi. Salt Lake Cityn olympialaisissa 2002 hän oli normaalimatkalla (20&nbsp;km) neljästoista ja pikamatkalla 20:s. Hanty-Mansijskin MM-kilpailuissa 2003 hän sijoittui pikamatkalla kymmenenneksi ja takaa-ajossa 17:nneksi. Torinon olympialaisissa 2006 ja Antholzin MM-kilpailuissa 2007 hän kuului yhdeksänneksi sijoittuneeseen Yhdysvaltojen viestijoukkueeseen. Vancouverin olympialaisissa 2010 hän oli pikamatkalla yhdeksäs.

Teela sijoittui maailmancupissa ensimmäisen kerran kymmenen parhaan joukkoon oltuaan yhdeksäs Pokljukan pikamatkalla kaudella 2000–2001. Ensimmäisen – ja toistaiseksi ainoan – palkintosijansa hän sai oltuaan kolmas Vancouverin normaalimatkan kilpailussa kaudella 2008–2009.

## Lähteet

## Aiheesta muualla
Patience

**Patience** voi tarkoittaa muun muassa seuraavia:

* ”Patience”, Guns N’ Rosesin musiikkikappale ja single albumilta *GN’R Lies* (1988)
* ”Patience”, Take Thatin musiikkikappale ja single albumilta *[[Beautiful World]]* (2006)
* *[[Patience (George Michaelin albumi)|Patience]]*, George Michaelin musiikkialbumi vuodelta 2004
* *[[Patience (Peter Hammillin albumi)|Patience]]*, Peter Hammillin musiikkialbumi vuodelta 1983.
* *[[Patience (Tame Impalan single)|Patience]]*, Tame Impalan single vuodelta 2019
The Howdy Doody Show

**The Howdy Doody Show** oli yhdysvaltalainen lastenohjelma, jota NBC esitti 1947&ndash;1960. Sarjan alkuperäinen nimi oli **Puppet Playhouse**, mutta se vaihdettiin jo ensimmäisellä esitysviikolla. Sarja oli villi länsi -teemainen, ja siinä esiintyi sekä nukkehahmoja että oikeita näyttelijöitä. Päähahmoina olivat juontajana toiminut Bob Smith, jota sarjassa kutsuttiin Buffalo Bob Smithiksi, ja marionetti Howdy Doody, jonka ääninäyttelijänä Smith myös toimi lähes koko sarjan ajan. Sarjan muihin hahmoihin kuului muun muassa Bob Keeshanin esittämä klowni Clarabelle Hornblow ja Don Knottsin esittämä Tim Tremble. Sarjasta tehtiin elokuusta 1976 alkaen myös uutta versiota nimellä *The New Howdy Doody Show *, mutta se lakkautettiin jo seuraavan vuoden tammikuussa.

## Lähteet

## Aiheesta muualla
*Howdy Doody -nukke History Wired -sivustolla
Juha Marttila

**Juha Marttila** (s. 2. tammikuuta 1967 Simo) on MTK:n puheenjohtaja vuodesta 2009 vuoden 2025 loppuun.

Vuoden 2009 äänestyksessä MTK:n puheenjohtajuudesta Marttila voitti vastaehdokkaansa Veli-Pekka Talvelan äänin 24–21. 

Marttila on koulutukseltaan agronomi ja maatalous- ja metsätieteiden tohtori. Hänellä on nautakarjatila Simossa. Marttila valittiin 2005 MTK:n toiseksi puheenjohtajaksi. Sitä ennen hän on ollut tutkijana Maatalouden taloudellisessa tutkimuslaitoksessa. Hän on puoluekannaltaan keskustalainen.

Marttila ilmoitti huhtikuussa 2025, ettei hae jatkokautta puheenjohtajan tehtävään kautensa päättyessä vuoden 2025 lopussa.

## Lähteet

## Aiheesta muualla
Lauri Immonen (keihäänheittäjä)

**Lauri Anshelm Immonen** (3. syyskuuta 1932 Varkaus ­– 8. lokakuuta 2009 Hyvinkää) oli suomalainen keihäänheittäjä, valmentaja ja ammatiltaan upseeri, sotilasarvoltaan yliluutnantti.

Lauri Immonen saavutti keihäänheiton 1961 Kalevan kisojen pronssimitalin. Samana vuonna hän edusti Suomea Länsi-Saksaa vastaan käydyssä yleisurheilumaaottelussa. Samana vuonna hän heitti Kankaanpäässä ennätyksensä 77,36 metriä. Puolustusvoimain mestaruuden hän saavutti vuonna 1967.

Yleisurheilumaajoukkueen valmentajana hän oli Suomi-Ruotsi-maaottelussa ja Eurooppa-cupissa 1970. Kansainvälisen sotilasurheiluliiton CISM:n yleisurheilun MM-kisoissa hän edusti Suomen puolustusvoimia useita kertoja niin kilpailijana kuin valmentajana. Useana vuonna hän oli Pihtiputaan keihäskarnevaalien nuorten heittäjien kouluttajana.

Puolustusvoimain Urheilujoukkojen aloittaessa toimintansa 1964, valittiin Immonen Santahaminan urheilukomppaniaan lähinnä yleisurheilun kenttälajien valmentajaksi. Tässä toimessa hän oli kaikkiaan 15 vuotta. Hän toimi myös koko Urheilukomppanian päällikkönä. Urheilukomppanian siirtyessä Lahteen 1979, Immonen siirtyi eläkkeelle.

## Lähteet

## Aiheesta muualla
*
Stéphane Bohli

**Stéphane Bohli** (s. 25. heinäkuuta 1983 Geneve) on sveitsiläinen tennispelaaja. Parhaimmillaan hän on sijoittunut ATP-maailmanlistalla sijalle 125 heinäkuussa 2010. Hän on edustanut Sveitsiä Davis Cupissa neljässä maaottelussa vuosina 2007–2008. Hän on voittanut kaksi ATP-haastajaturnausta kaksinpelissä.

Huhtikuussa 2008 Bohli voitti Lanzaroten ATP-haastajaturnauksen. Hän selviytyi vuoden 2008 Yhdysvaltain avoimien pääsarjaan, mutta hävisi ensimmäisellä kierroksella Jiří Vaněkille lukemin 6–3, 3–6, 2–6, 5–7. Toisen ATP-haastajaturnausvoittonsa hän saavutti Recanatissa heinäkuussa 2009.

## Lähteet
* 

### Viitteet

## Aiheesta muualla
* Stéphane Bohlin kotisivut
SpaceInvasion

**SpaceInvasion** on Bigpointin kehittämä ja julkaisema massiivinen monenpelaajan tietokonestrategiapeli, joka on julkaistu vuonna 2007 verkkoselaimille. Pelillä on yhteistyösopimus TV-kanava Syfyn, entinen Sci Fi Channel, kanssa. Pelin omien sivujen mukaan sillä oli  4. joulukuuta 2009 kaksi miljoonaa rekisteröitynyttä käyttäjää ja 27&nbsp;500 yhtäaikaista pelaajaa. 

Samaan peligenreen kuuluvia pelejä on muun muassa OGame ja Astro Empire.

## Pelaaminen

Peli on avaruuteen sijoittuva strateginen simulaatiopeli, jossa pyritään pelin maailmankaikkeuden hallintaan. Keinona tähän on oman tukikohdan ja laivaston rakentaminen, joita pyritään laajentamaan hankkimalla lisää resursseja valloittamiltaan planeetoilta. Pelin keskeisenä elementtinä on eri pelaajien väliset liittoumat.

## Resurssit

* Raakarauta, tätä raaka-ainetta tarvitaan rakennusten päivittämiseen sekä metallin valmistukseen.
* Metalli, kovempi, kestävämpi sekä muovautuvampi materiaali joten sitä käytetään erityisesti alusten rakentamisessa.
* Kryptoniitti 
* Mauste, harvinainen ja siksi erittäin arvokas resurssi. Yleisin käyttötarkoitus on alusten moottoreissa ja tutkimuksessa.

Pelissä on käytössä raaka-aineiden vaihtosuhde 6:3:4:1 (raakarauta, metalli, kryptoniitti, mauste)
Esim. 6&nbsp;000 raakarautaa voidaan vaihtaa 3&nbsp;000 metalliin, 4&nbsp;000 kryptoniittiin tai 1&nbsp;000 mausteeseen.

## Kaivostoiminta

Kaivostoiminta on ensimmäinen tavoite kun aloitat pelin. Jotta voit päivittää omia rakennuksia niin sinun pitää huolehtia siitä, että kaivostoimintasi on tarpeeksi suuri jokaisella resurssialueella. Jokainen päivitys lisää aina tunnissa olevaa resurssituotannon määrää.

## Rakentaminen

Raaka-aine tuotannon jälkeen seuraavaksi tärkein asia on rakentaminen. Ensimmäinen ja tärkein rakennus on kehityskeskus. Tämä on tärkeä sen takia, että mitä suurempi on tämän keskuksen taso niin sen lyhyempiä ovat rakennusajat. Kehityskeskuksen kehityksen myötä aukaa mahdollisuus erilaisiin tutkimuksiin. 

Tämän vuoksi pelaajalla on mahdollisuus rakentaa tutkimuslaboratorio, joka vähentää tutkimiseen kuluvaa aikaa. 

Viimeisin on asetehdas. Siellä pelaaja pystyy teettämään itselleen sopivan kaluston ja puolustuksen. Jokainen asetehtaan kehitetty taso vähentää alusten ja puolustuksen rakennukseen kuluvaa aikaa.

## Liitot

Pelissä on mahdollista perustaa oma liitto tai liittyä jonkin toisen pelaajan tekemään liittoon. Tämä mahdollistaa pelaajille liittohyökkäykset yms. pelissä. Liiton sisällä johtaja voi lähettää jokaisella jäsenelle yhtenäisiä viestejä, jos haluaa tiedottaa joistakin asioista jokaiselle pelaajalle yhtäaikaisesti.

## Lähteet

## Aiheesta muualla
* Bigpointin ohjesivusto pelille
* Ohjeita englanniksi peliin
Von Hertzen

**Von Hertzen** voi tarkoittaa seuraavia henkilöitä:

* Eja von Hertzen-Tengström (1887–1969), suomalainen näyttelijä
* Ernst Gustav von Hertzen (1765–1834), eversti, Suomen sodan sankari
* Fanny von Hertzen (1873–1950), raittiusliikkeen, NNKY:n ja Valkonauhaliiton aktiivi
* Gunnar von Hertzen (1893–1973), jääkäriupseeri 
* Heikki von Hertzen (1913–1985), Väestöliiton ja Asuntosäätiön toiminnanjohtaja
* Heikki S. von Hertzen (1942–2022), Helsingin apulaiskaupunginjohtaja, Heikki von Hertzenin poika
* Gustav von Hertzen (1930–2013), vuorineuvos, Suomen Sokeri Oy:n toimitusjohtaja
* Johanna von Hertzen (s. 1994), suomalainen laulaja ja lauluntekijä
* Kie von Hertzen (s. 1970), suomalainen kitaristi
* Knut von Hertzen (1901–1979), suomalainen vakuutusneuvos ja tietokirjailija
* Markku von Hertzen (s. 1948), suomalainen poliitikko, Suomen ekonomiliiton entinen toimitusjohtaja
* Mikko von Hertzen (s. 1972), suomalainen muusikko
* Pirjo von Hertzen (s. 1948), suomalainen ekonomi ja toimitusjohtaja 
* Päivi von Hertzen, suomalainen tanssija ja koreografi
* Päivi von Hertzen (o.s. Paunu, 1946–2016), suomalainen laulaja
* Ulla-Maija von Hertzen (s. 1954), suomalainen toimittaja ja kirjailija

## Katso myös
* Von Hertzen Brothers, suomalainen rockyhtye
* Aleksandr Herzen (1812–1870), venäläinen kirjailija
Mantšurianjalopähkinä

**Mantšurianjalopähkinä** eli **mantsurianjalopähkinä** (*Juglans mandshurica*) on Itä-Aasiasta kotoisin oleva keskikokoinen puu. Sillä on moniliuskaiset, jopa 80 cm pitkät lehdet. Runko on usein monihaarainen. Syksyisin puu tuottaa suuren määrän syömiskelpoisia pähkinöitä. Luontaisella kasvualueellaan puulajista saadaan arvostettua puuainesta, jota käytetään etenkin huonekaluissa. Viljeltynä mantšurianjalopähkinä menestyy hyvin myös Etelä-Suomessa ja paikoin jopa III-vyöhykkeellä asti. Pohjoisimmat havainnot ovat Vaasan seudulta.

## Lähteet
* Puuvartisten kasvien nimiluettelo , Metla 2006.

### Viitteet

## Aiheesta muualla
* Suomen Lajitietokeskus: Mantsurianjalopähkinä – ''Juglans mandshurica''
* United States Department of Agriculture (USDA): ''Juglans mandshurica'' 
* Flora of China: ''Juglans mandshurica''
Alaluostarin kirkko

**Alaluostarin kirkko** (храм Рождества Христова) oli Petsamon Alaluostarilla sijainnut alun perin ortodoksinen kirkko, jota Petsamon luterilainen seurakunta käytti kirkkonaan. Kirkon oli rakennuttanut Petsamon luostari vuosina 1906-1908 ja se oli pyhitetty Kristuksen syntymän muistolle.  Kirkko oli puurakenteinen ja sen vieressä oli erillinen kellotorni.  

Kun Petsamo liitettiin Suomeen vuonna 1920, siellä ei ollut luterilaista kirkkoa, vaikka alueella asuikin huomattava määrä luterilaista väestöä. Ortodoksisia kirkkoja Petsamon alueella oli sen sijaan useita. Sisäministeriö päätti vuonna 1921, että Petsamon luostarin omistama Alaluostarilla sijaitseva kirkko siirretään luterilaisen seurakunnan käyttöön. Alaluostarin kirkko oli vuosien 1918-1920 levottomuuksien jälkeen huonossa kunnossa. 

Kirkko määrättiin annettavan Petsamon luterilaisen seurakunnan käyttöön sisäasiainministeriön päätöksellä vuonna 1921, minkä jälkeen kirkossa suoritettiin välttämättömimmät sisustukselliset muutokset uutta luterilaista käyttötarkoitusta varten. Kirkkoon hankittiin muun muassa urkuharmoni ja seuraavana vuonna saarnatuoli. Kirkossa tehtiin koko 1920-luvun ajan korjauksia. Muun muassa kirkon penkit uusittiin 1925-1926, kirkon katto ja kupoli maalattiin 1928-1929 ja kirkon lämmitysuunit uusittiin 1928. Vuonna 1930 suoritettiin opetusministeriön myöntämän määrärahan avulla laajamittaisempi remontti, jolloin kirkko ja kellotapuli korjattiin kokonaisuudessaan. Vuoden 1930 remontin jälkeen kirkko ei enää kaivannut laajamittaista remonttia. Ainoa puute oli että kirkkoon ei saatu hankittua urkuja. Kellotornissa oli kahdeksan kelloa ja alttaritauluna palveli kirkon alkuperäinen ikonostaasi.

Kirkon kohtaloksi koitui talvisota, jonka aikana puna-armeija ryösti ja hävitti kirkon sisätilat. Lisäksi puna-armeijan mukaan lähti myös neljä kellotornin kahdeksasta kellosta ja kirkko kärsi myös tulipalon. Vuoden 1941 elokuusta lähtien osittain tuhoutunut kirkkorakennus palveli saksalaisten sotilaiden majapaikkana. Kirkolliseen käyttöön rakennusta ei enää talvisodan jälkeen korjattu. Vuosina 1940-1944 luterilaiset jumalanpalvelukset pidettiin muun muassa Petsamon kirkonkylässä sijainneessa Parkkinan ortodoksisessa kirkossa ja useissa tilapäistiloissa.

## Lähteet

*

### Viitteet

## Aiheesta muualla
* Kuva Alaluostarin kirkosta. Kirkon oikealta puolelta virtaa Petsamonjoki kohti Petsamonvuonoa.
* Kuva Alaluostarin kirkosta. Etualalla oikealla on erillinen kellotorni ja vasemmalla Petsamon Suomeen liittämisen muistoksi pystytetty monoliitti.
Jay Hakkinen

**Jay Hakkinen** (s. 19. heinäkuuta 1977 Kasilof, Alaska, Yhdysvallat) on yhdysvaltalainen ampumahiihtäjä. Hän aloitti ampumahiihdon vuonna 1992 ja on kuulunut maajoukkueeseen vuodesta 1997 lähtien.

Hakkinen voitti pikamatkan junioreiden maailmanmestaruuden Forni Avoltrissa 1997. Samana vuonna hän kilpaili ensimmäisen kerran aikuisten MM-kilpailuissa. Hän sijoittui MM-kilpailuissa 1999 pikamatkalla 16:nneksi ja yhteislähtökilpailussa 18:nneksi. Salt Lake Cityn olympialaisissa 2002 hän oli takaa-ajokilpailussa kolmastoista. Hochfilzenin MM-kilpailuissa 2005 hän sijoittui pikamatkalla 18:nneksi.

Hakkinen sijoittui Torinon olympialaisissa 2006 normaalimatkalla kymmenenneksi, yhteislähdössä 13:nneksi ja viestissä yhdeksänneksi. Antholzin MM-kilpailuissa 2007 hän oli yhteislähdössä ja viestissä yhdeksäs sekä takaa-ajossa 18:s.

Hakkinen sijoittui maailmancupissa ensimmäisen kerran kymmenen parhaan joukkoon oltuaan viides Lake Placidin pikamatkan kilpailussa kaudella 1998–1999. Se on edelleen hänen paras maailmancup-sijoituksensa.

## Lähteet
Fish Creekin taistelu

**Fish Creekin taistelu** (tunnetaan myös nimellä: **Battle of Tourond's Coulee**) oli yksi Saskatchewanin kapinan taisteluista. Se käytiin 24. huhtikuuta 1885, ja siinä kapinoitsijat saivat tärkeän voiton hallituksen joukoista. Voitto ei kuitenkaan ollut tarpeeksi merkittävä muuttamaan kapinan lopputulosta, mutta kapinoitsijat onnistuivat pysäyttämään kenraali Frederick Middletonin joukot ja hidastamaan heidän etenemistään Batocheenm jossa métisit kohtasivat hallituksen joukot lopullisessa taistelussa.

## Taistelu
Middleton johti 10. huhtikuuta Fort Qu'Appellen kaupungista lähetettyä sotilasosastoa, joka eteni Saskatchewanjokea pitkin. Joukko-osasto joutui 24. huhtikuuta Dumontin johtamien intiaanien yllättämäksi. Jokainen métisi ampui yhden laukauksen, minkä jälkeen he piiloutuivat metsän ja jokilaakson suojaan. Koko Saskatchewanin kapinan aikana vallinnut ammusten vähäisyys pakotti heidät turvautumaan tarkkuusammuntaan.

Middletonin joukot olivat hajaantuneet molemmin puolin jokea, minkä takia hän ei pystynyt hyödyntämään määrällisesti suurempaa joukkoansa. Middleton sijoitti kanuunansa joen vastarannalle. Tykistötulella ei ollut suurta vaikutusta vihollisen joukkoihin, koska he olivat hajaantuneet laajalle alueelle. Middletonin joukkojen kärsimistä tappioista (6 kuollutta ja 49 haavoittunutta) johtuen hän päätti peräytyä ja jatkaa matkaansa Batochen kylään, jossa kapinan lopullinen taistelu käytiin.

Kapinoitsijat kärsivät myös tappioita taistelussa. He menettivät useita hevosia, mikä rajoitti heidän liikkumistaan, ja käyttivät suuren osan jäljellä olevista ammuksistaan.

## Lähteet

## Aiheesta muualla
*
Ådalenin laukaukset

**Ådalenin laukauksiksi** kutsutaan Ruotsin Ådalenissa nykyisen Kramforsin kunnan alueella 14. toukokuuta 1931 paperityöläisten lakon yhteydessä tapahtuneita väkivaltaisuuksia, joissa poliisin paikalle virka-avuksi kutsumat Ruotsin puolustusvoimien joukot avasivat tulen rauhanomaista mielenosoituskulkuetta kohti. Tulituksessa kuoli viisi ja loukkaantui viisi ihmistä.

Tapahtuma jakoi Ruotsissa mielipiteitä voimakkaasti, paitsi oikeiston ja vasemmiston välillä myös vasemmiston sisällä, missä maltilliset sosiaalidemokraatit kuten myöhempi pääministeri Per Albin Hansson pitivät kommunistisia agitaattoreita osasyyllisinä tilanteen kärjistymiseen väkivaltaiseksi.

Ådalenin tapahtumien seurauksena Ruotsissa päätettiin rajoittaa poliisin oikeutta käyttää armeijaa virka-apuna sekä perustettiin paikallispoliisien ohelle valtiollinen poliisilaitos.

Ruotsalainen kirjailija Birger Norman on kirjoittanut tapahtumista kirjan *Ådalen 31* (1968), joka liikkuu tutkielman ja proosan rajamailla. Siihen perustuu elokuva *[[Ådalen 31]]*,. Myös kirjailija Hannu Niklander on kertonut välikohtauksesta. 

## Katso myös
*Kemin veritorstai
*Menstadin yhteenotto

## Lähteet
Mosambikin maakunnat

**Mosambikin maakunnat** eli provinssit () ovat Mosambikin aluehallinnollisia yksiköitä. Maa jakaantuu kymmeneen varsinaiseen maakuntaan, lisäksi pääkaupunki Maputolla on maakunnan asema. Aluehallinnon paikallisemmalla tasolla maakunnat jakautuvat piireihin, jotka jakautuvat edelleen hallintopaikkakuntiin ().

Maakunnat ovat samalla parlamenttivaalien vaalipiirejä.

## Lähteet